text: Borgerne i Vejle: Svineri, sløseri og respektløst
  09 oktober 2015 kl. 17.15
  Efter revisionsrapporten for Vejle Havn er kommet, er borgerne i Vejle både chokerede og vrede over privat- og overforbruget på havnen. 
  Borgerne i Vejle er både forargede og chokerede over det privat- og overforbrug Vejle Kommune har haft over de sidste år. TV SYD mødte fredag borgerne på gågaden i Vejle.
  - Det ser jo ikke godt ud,. Jeg er lidt chokeret over, at det har været hemmeligt så længe og man ikke har hørt mere til det, siger Lene Borgen Kloster.
  Det er Ole Kämpf enig i.
  - Det er jo en trist historie, at det skal gå ud over Vejle, at der ligesom er nogle få personer, der ikke kan finde ud af, hvad der er dit og mit, siger han.
  En tredje borger er dog noget mere fåmælt, selvom kritikken er den samme.
  - Sløseri er det første ord, jeg lige kommer i tanke om. Respektløst, siger Niels Steffensen.
  
  